ועדת הכספים, כנסת 20, פרוטוקול מספר 678, 2017-03-21 10:00

משה גפני: אני מתכבד לפתוח את ישיבת ועדת הכספים.

משה גפני: הסעיף הראשון בסדר היום הוא הצעה של חבר הכנסת מיקי זוהר בנושא השוואת תשלום האגרות בענף הבניין בין תגידי כוח האדם לחברות הזרות.

משה גפני: חבר הכנסת מיקי זוהר, הבמה לרשותך.

מכלוף מיקי זוהר: תודה רבה אדוני.

מכלוף מיקי זוהר: ביקשתי לעשות את הדיון הזה בהמשך לדיון שקיימנו כאן בוועדה, וזאת לשם מטרה אחת פשוטה והיא להוריד את יוקר הדיור.

מכלוף מיקי זוהר: אנחנו הצבנו לעצמנו כמטרה, כמדיניות, להוריד את מחירי הדיור במדינת ישראל.

מכלוף מיקי זוהר: נעשות הרבה פעולות אבל צריך לזכור שגם עודף רגולציה בסופו של דבר ועלויות גבוהות שאנחנו מעמיסים על הקבלנים, גורמות לכך שהמחירים עולים.

מכלוף מיקי זוהר: יש דרך לפקח על המחירים מצד אחד ומצד שני אנחנו גם צריכים לעזור לאותם יזמים לייצר תחרות חזקה יותר ומשמעותית יותר כדי להוריד את מחירי הדיור.

מכלוף מיקי זוהר: צר לי שבפעם הקודמת עמדותינו לא התקבלו על ידי משרד האוצר והם החליטו שהנושא הזה לא רלוונטי.

משה גפני: אתה מדבר על החקלאות.

מכלוף מיקי זוהר: הם לא קיבלו את עמדתנו.

משה גפני: הלכנו בכוח.

מכלוף מיקי זוהר: יכול להיות שגם כאן

מכלוף מיקי זוהר: נצטרך ללכת בכוח אדוני היושב ראש.

מכלוף מיקי זוהר: אני שמעתי גם על 6,000 עובדים סינים שמגיעים אם אנחנו מביאים 6,000 סינים ארצה, אבל מנגד אנחנו לא מאפשרים לקבלנים ליהנות מבחינה כלכלית מאותה פעולה אלא רק מייבאים לכאן עוד עובדים, בעצם יכול להיות שנשאל את עצמנו את השאלה מה הועילו חכמים בתקנתם.

מכלוף מיקי זוהר: מצד אחד הבאת עובדים, מצד שני השארת את אותן עלויות.

מכלוף מיקי זוהר: מה הרווח של המדינה?

מכלוף מיקי זוהר: איך בסופו של דבר זה מתגלגל לציבור?

מכלוף מיקי זוהר: איך האזרח הקטן שרוצה לקנות דירה מצליח ליצור איזשהו חסכון של חמישים-שישים אלף שקלים ממחיר הדירה שהוא ירכוש?

מכלוף מיקי זוהר: איך זה קורה?

מכלוף מיקי זוהר: זה לא קורה בשיטה שמשרד האוצר עושה את זה וצר לי על כך.

מכלוף מיקי זוהר: אני חושב שבסופו של דבר פקידי האוצר פועלים בניגוד למדיניות השר.

מכלוף מיקי זוהר: לשר יש מדיניות ברורה והיא להוריד את יוקר הדיור ויוקר המחיה, אבל פקידיו אינם עוזרים לו לעשות את זה אלא להפך, פוגעים בעבודתו.

מכלוף מיקי זוהר: כאן הביקורת שלי על הפקידים שלא מקבלים את עמדותינו, שאנחנו באים באמת בידיים נקיות עם רעיונות מאוד מאוד טובים, והם בסופו של דבר, בגלל שיקולים כלכליים תקציביים, מה שנקרא פיסקליים, לא נותנים לנו לקדם את ההחלטות אותן אנחנו רוצים לקדם בוועדה.

מכלוף מיקי זוהר: בנושא הזה ספציפית, אנחנו מדברים על עלות שמטילים על המעסיק שמכבידה עליו ובסופו של דבר היא גם עלות מיותרת.

מכלוף מיקי זוהר: זה מיסוי נטו שבסופו של דבר מתגלגל אל האזרח הקטן שרוכש דירה.

מכלוף מיקי זוהר: את המיסוי הזה משלם האזרח.

מכלוף מיקי זוהר: זה נכלל בחלק מהוצאות הבנייה של אותו קבלן, זה נכלל בדוח האפס שלו.

מכלוף מיקי זוהר: אנחנו הרי יודעים – גם אני הגעתי מתחום הבנייה – שאתה רוצה לצאת לפרויקט, אתה מכין דוח אפס.

מכלוף מיקי זוהר: מה זה דוח אפס?

מכלוף מיקי זוהר: זאת בעצם רשימת הוצאות שאתה צריך להוציא בגין עלות הבנייה אל מול רשימת הכנסות.

מכלוף מיקי זוהר: דוח האפס שלך בסוף צריך לייצר איזשהו מנגנון רווחי כדי שאתה תוכל ללכת להליך יזמי כזה או אחר.

מכלוף מיקי זוהר: דוח האפס שלך, ככל שיהיו בו פחות הוצאות, כך יהיה אפשר לייצר גם עלות יותר זולה במחירי הדיור.

מכלוף מיקי זוהר: לכן אני חושב שבעניין הזה צריך בהחלט להתייחס לסיפור הזה ברצינות ולשקול אותו ברצינות, במיוחד עם הבאתם של 6,000 עובדים זרים חדשים כי אחרת לא עשינו שום דבר.

מכלוף מיקי זוהר: תודה.

משה גפני: תודה רבה.

משה גפני: מי נמצא ממשרד האוצר?

<אורי שיינין: אני.

<אורי שיינין: תגובה למה שמעלה מיקי זוהר לפני שנשמע את החברים.

<אורי שיינין: קיבלתי את הפנייה של חבר הכנסת זוהר לעניין ההפרדה שנעשתה בין חברות הביצוע לבין העובדים הזרים הרגילים.

<אורי שיינין: אני חושב שזה ליבת העניין כי זה מה שהתחדש מהדיון האחרון ואני אתייחס לנושא הזה.

<אורי שיינין: בסוף הממשלה, כמו שחבר הכנסת זוהר אמר, מחויבת בצורה בלתי רגילה להגדלת היקפי הבנייה למגורים, הגדלת ההיצע, יצירת עוד ועוד דירות.

<אורי שיינין: בין יתר הצעדים שננקטו על ידי הממשלה, שר האוצר, שר השיכון, היה לבוא ולנקוט במהלך שהוא לא רק להביא עובדים זרים רגילים אלא להביא חברות ביצוע כאשר הרציונל נשען על שתי רגליים: רגל אחת הייתה רגל שאתה מגדיל את ההיצע, כמו שאתה מגדיל את היצע כוח האדם, כשאתה מביא עובדים זרים נוספים, אבל הרגל השנייה שהיא לא פחות חשובה בעינינו, ואולי אפילו יותר, היא בעצם להביא חברות בעלות מוניטין, עם תנאי סף מאוד מאוד מחמירים, מאוד מאוד קפדניים, מה שלא הפריע לחמישים חברות בין לאומיות לגשת לקול קורא ואלה הן חברות מהטופ העולמי, שיביאו לכאן לא רק כוח עבודה נוסף אלא בעצם שיטות עבודה ויכולת עבודה במסות ומצעידו את שוק הבנייה כאשר לנגד עינינו עמדה מטרת העל שהיא שהחברות האלה יגיעו ולא יחליפו את הקבלנים הקיימים חס וחלילה.

<אורי שיינין: הם לא יחליפו את השוק הקיים אלא בעצם ייצרו רובד נוסף.

<אורי שיינין: אם היום אנחנו בחמישים אלף התחלות בנייה, כדי להגיע לשישים אלף התחלות וגם לגמר בנייה, אמרנו שאנחנו צריכים לתת כאן עוד איזשהו אקסטרה, לא שכולו יתמלא רק על ידי חברות הביצוע, אבל זו הייתה המטרה.

<אורי שיינין: לכן גם לאור כל התהליך נעשתה עבודה משותפת גם עם נציגי התאחדות בוני הארץ ועם נציגי הקבלנים, התייעצות עם לא מעט גורמים בתוך הממשלה ומחוצה לה ליצירת רובד נוסף כזה.

<אורי שיינין: אני אגיד שבמהלך התהליך גם למדנו מה עושות מדינות אחרות.

<אורי שיינין: במדינות אחרות נקטו בצעדים שלמפרע הסתברו גם כקיצוניים מדי שיצרו הטבות מס מאוד מאוד מרחיקות לכת כדי למשוך את החברות האלה.

<אורי שיינין: מדינת ישראל החליטה, אנחנו סברנו שכדי למשוך את החברות ארצה, אנחנו לא נצטרך לנקוט במדיניות כזאת ואכן ראינו שנרשמו אפילו מעבר לציפיות שלנו.

<אורי שיינין: חמישים חברות ניגשו ובסופו של דבר 19 עברו את תנאי הסף ושש חברות נבחרו להגיע לישראל.

<אורי שיינין: אבל אנחנו מאוד היינו מודאגים ומאוד מוטרדים, ועדיין אנחנו מוטרדים, מהיכולת של מהרגע של הכניסה של החברה לישראל כאשר לחברה לוקח זמן להתבסס בפעילות שלה, כך שבשנה-שנתיים האלה, האם היא תצליח להתבסס או שזה יהיה כישלון קולוסאלי ואנחנו נמצא את עצמנו בפני שוקת שבורה.

<אורי שיינין: כאן אמרנו מושג שקיים ונפוץ – ואני מניח שזאת לא פעם ראשנה שהיושב ראש שומע עליו – שכאשר פותחים משק לתחרות, הגם שהיא מוגבלת, בעצם מנסים לייצר איזושהי הגנת ינוקא לשחקנים החדשים.

<אורי שיינין: הלכו למהלך שבא ואומר שמצד אחד אני בלונג-רן, שהוא לא בעוד עשרים שנים אלא הוא בסך הכול בעוד שנתיים, כל התנאים בין חברות ביצוע לבין כל קבלן אחר בישראל הם שווים.

<אורי שיינין: הדבר היחיד ששונה בין שני השחקנים האלה זה מה אתה נותן להם בנקודת הפתיחה, אם אתה נותן להם איזושהי הגנת ינוקא.

<אורי שיינין: בחרנו לתת איזשהו פטור בשנתיים מדמי היתר.

<אורי שיינין: אני חושב שזה בגבול הסביר.

<אורי שיינין: אני גם מקווה שזה יוכיח את עצמו.

משה גפני: מה זה דמי היתר?

<אורי שיינין: דמי היתר, 12 אלף שקלים לכל עובד בשנה.

משה גפני: איך יוצא שכל תכנית שלכם שהיא טובה - - -

<אורי שיינין: אגב, זאת לא תכנית של משרד האוצר, אלה תקנות.

<אורי שיינין: זה צוות שהוא לגמרי ממשלתי כי אלה תקנות בסמכות שר הפנים.

משה גפני: לא חשבתי שזה צוות פרטי.

משה גפני: זה צוות ממשלתי.

משה גפני: הכול בסדר.

<יאיר דוד: שכחו לעבור בוועדה הרלוונטית.

מכלוף מיקי זוהר: בעצם גומרים את השוק המקומי.

מכלוף מיקי זוהר: אפשר לסגור את הכול.

משה גפני: איך יוצא שמכל תכנית, כשאתם צריכים לעשות הקלות כדי שיבנו יותר ויבנו יותר זול, איך אתם גובים כסף על כל דבר כזה?

משה גפני: הרי אין שום הצדקה לעניין הזה של האגרות האלה.

משה גפני: הרי אם רוצים להוזיל את מחירי הדירות, האגרות מעלות.

משה גפני: אני לא רצה לגבי הליבה שלמדתי או לא, אבל יש דבר שכבר בישיבה למדתי והוא שאם אתה גובה כסף ממישהו, מישהו משלם את זה ומי שמשלם את זה, זה מי שקונה את הדירה.

משה גפני: הרי הקבלן לא עובד בהתנדבות.

משה גפני: אמרתם, וזה היה כבר בחקלאות וזה גם בבנייה, שאתם רוצים לגבות את האגרות מכיוון שאתם רוצים שישראלים יעבדו.

משה גפני: אמרתם שצריכים חקלאים שיעבדו בארץ.

משה גפני: בסדר.

משה גפני: זאת תכנית טובה.

משה גפני: חצי שנה, שנה, רואים.

משה גפני: גובים אגרה ורואים האם באים חקלאים ישראלים.

משה גפני: גובים אגרה מעובדי בנייה, רואים האם מגיעים עובדים ישראלים גם למקצועות הרטובים או איך שמגדירים אותם ואז אני בעד.

משה גפני: תגבה שנתיים אגרה ונראה אם באים עובדים.

משה גפני: מתברר שהתכנית הזאת עם האגרה לא הועילה כלום מעבר להעשיר את קופת האוצר שזאת מטרה מאוד חשובה אבל יש לי הצעות אחרות כי למה דווקא מהקבלנים כשאתה רוצה להוזיל מחירים?

משה גפני: לכן אתה מדבר מאוד יפה, זאת אומרת, הגעת לינוקא ואני כבר התבלבלתי לגמרי, הכול בסדר, אבל שלא תהיה טעות, אתה גובה אגרה, אתה פשוט אומר שמחיר הדירה יעלה.

משה גפני: יעלה מעט, יעלה הרבה, אבל יעלה.

משה גפני: כל האמירה הזאת היא אמירה שצריך להחליט לגביה.

משה גפני: יגיד שר האוצר הוא רוצה להוזיל את המחירים, אני אגיד שאני לא יודע אם הוא רוצה להוזיל את המחירים אבל הוא רוצה לגבות כסף.

משה גפני: הוא גובה כסף ממיסוי על דירה שלישית, הוא גובה כסף מכל המיסים שהעלינו כאן בנושא של הבנייה והוא מעלה את המחירים בזה שהוא גובה אגרה.

משה גפני: מה אתה אומר?

משה גפני: אולי נאפשר להם קודם.

משה גפני: יכול להיות שהם יהיו אתך.

<יאיר דוד: אני מייצג את תאגידי הבניין.

משה גפני: קודם בוני הארץ.

משה גפני: אחרי כן אתה.

<יצחק גורביץ: התאחדות בוני הארץ.

<יצחק גורביץ: אני מנהל אגף כוח אדם ויחסי עבודה בענף הבנייה ובין היתר לטובת המדינה אחראי על הנושא של מיונים של פועלים בחוץ לארץ.

<יצחק גורביץ: מי שמוביל את זה, זה משרד הבינוי.

משה גפני: אם מביאים עובדים מסין, כפי שאמר חבר הכנסת מיקי זוהר, על פי החלטת ממשלה, המשמעות של העניין היא שהממשלה החליטה שאין אפשרות להביא יותר עובדים ישראלים שגרים כאן.

<יצחק גורביץ: משנת 2010 ועד היום התווספו בערך כ-36 או 40 אלף ישראלים לענף הבנייה.

<יצחק גורביץ: אלה נתוני הלשכה המרכזית לסטטיסטיקה ולא שלנו.

<יצחק גורביץ: התוספת של הישראלים בענף הבנייה היא תוצאה ישירה של כניסה גם של עובדים זרים וגם של הפלסטינים שמהווים בסיס לעבודתם של הישראלים.

<יצחק גורביץ: אין כאן פגיעה דווקא בישראלים.

<יצחק גורביץ: ככל שיהיו אולי יותר עובדים זרים, נוכל להעסיק עוד יותר ישראלים ביתר המקצועות.

<יצחק גורביץ: אגב, המגבלה קיימת.

<יצחק גורביץ: זאת אומרת, המגבלה של העובדים הזרים היא למקצועות מסוימים, לסוגי עבודות וכולי.

<יצחק גורביץ: הסוגיה של האגרות היא לא רק אותם 12 אלף שקלים.

<יצחק גורביץ: סך כל האגרות לעובד זר הוא סביב העשרים אלף שקלים בשנה.

<אלדד ניצן: 24 אלף שקלים.

<יצחק גורביץ: 24 אלף שקלים.

<יצחק גורביץ: אני מתעדכן.

<יצחק גורביץ: יש להוסיף על כך עוד מס מעסיקים של 15 אחוזים.

<יצחק גורביץ: המשמעות של אותם סכומים על עלות העסקה, היא מאוד גבוהה.

<יצחק גורביץ: למעשה אם עובד זר עולה 67 שקלים לשעה, רק כשלושים ומשהו שקלים אלה כספים שהם הולכים לעובד והיתר, בעיקר היתר, אלה אגרות, היטלים ומסים.

<יצחק גורביץ: אנחנו היינו שותפים לצוות של החברות הזרות.

<יצחק גורביץ: לא הייתה כוונה באמת להביא חברות זרות אלא הכוונה הייתה שיגיעו לכאן צוותי ביצוע.

<יצחק גורביץ: המדינה החליטה לקחת צד מסוים והדבר הזה פוגע בחברות הבנייה.

מכלוף מיקי זוהר: הערות ביניים.

מכלוף מיקי זוהר: עצם העובדה שמביאים לכאן חברות חדשות, באופן אוטומטי תייצר פגיעה חמורה בחברות הקיימות שמייצרות היום עובדים כאן בארץ.

מכלוף מיקי זוהר: הם ייכנסו לאיזשהו מעגל תחרותי הרבה יותר קשה כי החברות החדשות יקבלו את כל הבנייה המסיבית המשמעותית.

מכלוף מיקי זוהר: החברות הללו יצטרכו לתת שירות קצת יותר שולי ולאחר מכן, ככל שהן משלמות הרבה יותר מסים והרבה יותר עלויות, כנראה אפילו יותר מהחברות החדשות שמגיעות, מה אנחנו מצפים מהן, שהן יורידו את המחירים או שהן יעלו את המחירים?

מכלוף מיקי זוהר: כשהן יעלו את המחירים, מי ישלם על זה?

מכלוף מיקי זוהר: אנחנו, הציבור.

מכלוף מיקי זוהר: זה בדיוק העניין שהאוצר בכלל לא התייחס אליו.

מכלוף מיקי זוהר: הגנת ינוקא, נו, ברצינות, זאת הגנת ינוקא?

מכלוף מיקי זוהר: כך נותנים הגנת ינוקא?

משה גפני: הוא תכף יענה.

<יצחק גורביץ: אכן יש עלייה בהתחלות הבנייה וזה משמעותי וזה מורגש.

<יצחק גורביץ: היקפי הבנייה הגיעו מבחינת שטח לרמה הכי גבוהה מאז הקמת מדינת ישראל.

<יצחק גורביץ: מבחינת שטח ולא מבחינת דירות.

<יצחק גורביץ: אנחנו מדברים על היקפים עצומים.

<יצחק גורביץ: החברות הזרות שעוד לא ממש הגיעו, אם הן רצו לחזק את הטכנולוגיות, בניות ייחודיות וכולי, ניחא, אבל אין שום סיבה להפלות קבלנים ישראלים לרעה.

<יצחק גורביץ: אם אתה כבר רוצה להביא עוד, בבקשה, אבל לפגוע בקבלנים ישראלים בהתמודדות על מכרזים, לא הגיוני.

<יצחק גורביץ: אין הגיון.

<יצחק גורביץ: אותם 12 אלף שקלים, זה שבעה וחצי אחוזים מהעלות השעתית של עובד זר.

<יצחק גורביץ: אין הגיון בדברים הללו.

<יצחק גורביץ: אם רוצים לעשות שוויון, בבקשה, שוויון מהתחלה ועד הסוף.

משה גפני: מה זאת אומרת שוויון מהתחלה עד הסוף?

<יצחק גורביץ: זאת אומרת שאם מטילים אגרות, אגרות על כולם.

<יצחק גורביץ: אם מבטלים, מבטלים לכולם.

<יצחק גורביץ: אני קבלן שמתמודד על פרויקט, אותו פרויקט, לכולנו יש את אותן עלויות.

משה גפני: למישהו ויתרו על האגרה הזאת?

<יצחק גורביץ: כן.

<יצחק גורביץ: לחברות הזרות.

משה גפני: זה מענק ינוקא?

<יצחק גורביץ: כן.

<יצחק גורביץ: אני חוזר למה שאמרת.

<יצחק גורביץ: אם בהתחלה אותן אגרות היו כדי להגן על ישראלים, חבל, כי ככל שיש יותר זרים, הוכחנו שבאים יותר ישראלים.

<יצחק גורביץ: זה סתם פוגע.

מכלוף מיקי זוהר: עוד משפט אחד אדוני.

מכלוף מיקי זוהר: אנחנו אמרנו, וגם במשא ומתן הקודם מול אגף התקציבים, שאנחנו מוכנים שההטבה תהיה מותנית.

מכלוף מיקי זוהר: זה אומר שאם אותו קבלן שמחזיק בעובדים יתחייב למחיר שהוא נניח חמישה אחוזים מתחת להערכת שמאי ממשלתי, סתם דוגמה, אז ניתן לו את ההטבה, ואם לא, לא ניתן לו את ההטבה.

מכלוף מיקי זוהר: גם לזה לא הסכימו.

מכלוף מיקי זוהר: למה?

מכלוף מיקי זוהר: כי בסוף התברר דבר אחד, שכל השיקול כאן הוא פיסקלי.

מכלוף מיקי זוהר: יש כאן כמאה מיליון שקלים שהאוצר לא רוצה לאבד והמאה מיליון השקלים האלה יכלו בסופו של דבר להתגלגל למחירי הדיור בהרבה יותר כסף והאוצר פשוט מתעקש על זה.

מכלוף מיקי זוהר: זו האמת.

מכלוף מיקי זוהר: אין כאן שום שיקול אחר, חוץ משיקול פיסקלי.

מכלוף מיקי זוהר: לא רוצים לאבד את המאה מיליון השקלים האלה.

<יאיר דוד: אני עורך הדין של ההתאחדות שבעצם מעסיקה את העובדים הזרים שהם לא אותן חברות זרות.

משה גפני: יש מישהו שמייצג את החברות הזרות?

<קריאה: לא.

<יאיר דוד: כי הן עוד לא כאן.

<יאיר דוד: הן עוד לא הגיעו ארצה.

<יאיר דוד: אדוני, אני רוצה למקד משהו וכמובן לתמוך בדברים נאמרו כאן על ידי חבר הכנסת זוהר וגם על ידי התאחדות בוני הארץ אבל מפרספקטיבה קצת שונה.

<יאיר דוד: אנחנו היינו בבג"ץ לפני מספר חודשים כאשר כל רעיון החברות הזרות הגיע לעולם.

<יאיר דוד: אחרי אותו קול קורא – שאגב, הוא פתוח וכל אחד יכול לראות אותו באתר של משרד השיכון – אחד הדברים שאמרו, גם בקול קורא ואחר כך גם בהצהרה מפורשת של פרקליטות המדינה לבג"ץ, כי אנחנו טענו שבעצם יש כאן איזושהי פגיעה בתחרות, מעבר לעניין שאדוני דיבר עליו כרגע והגלגול של העלויות האלה על הזוגות הצעירים בסופו של דבר.

<יאיר דוד: אנחנו באנו ואמרנו שאתם פוגעים בתחרות.

<יאיר דוד: אין בעיה, אתם רוצים להביא את החברות הזרות, אל תפגעו בשוק המקומי.

<יאיר דוד: אגב, החברות הזרות גם יביאו את חומרי הגלם מחוץ לארץ ואת כל הדברים אבל אני לא נכנס לזה כי זה פחות מעניין אותי מהמקום שבו אני נמצא.

<יאיר דוד: אבל המדינה, מה עשתה?

<יאיר דוד: קמה והצהירה בבג"ץ שהם לא יפלו.

<יאיר דוד: הם אמרו שאנחנו בסך הכול מעבים ומביאים חברות רציניות כדי להתמודד עם בעיית הבנייה למגורים.

<יאיר דוד: כתוצאה מזה בג"ץ ביקש שייתנו למדינה, זה מה שהיא אומרת, הוא לא רואה כאן פגיעה, לא בשוויון, לא הפליות ולא כלום.

<יאיר דוד: אגב, גם התאחדות בוני הארץ הגישה את העתירה הזאת.

משה גפני: לא חשוב העתירות.

<יאיר דוד: חודש אחרי מדינת ישראל, ממשלת ישראל, מתכנסת אחרי כל ההצהרות האלה ומחליטה לתת הגנת ינוקא לשני גורמים.

<יאיר דוד: אדוני שאל אם הייתה הפליה.

<יאיר דוד: אחת, לאותן חברות זרות שעוד לא ראינו אותן, אנחנו נשלם עוד 12 אלף שקלים עבור כל עובד בשנה, ושנית, לאיזו חברה שתמיד באיזושהי צורה אנחנו נפגשים אתה שנקראת יילמזלר, חברה תורכית שנמצאת כאן בארץ.

<יאיר דוד: אדוני, היא יותר ותיקה ממרבית החברות הישראליות שבונות היום במדינת ישראל.

<יאיר דוד: היא חברה שעובדת כאן בארץ כבר עשרים שנים, עוד במסגרת איזשהו הסכם החלפה שקשור לעניינים ביטחוניים.

<יאיר דוד: אני לא אכנס לזה כרגע.

<יאיר דוד: היא כאן כבר עשרים שנים והיא גם נהנית מאתה הנחת ינוקא באותה החלטת ממשלה.

משה גפני: היא לא משלמת אגרה.

<יאיר דוד: לא משלמת אגרה.

<יאיר דוד: היא קיבלה רק שנה.

<יאיר דוד: החברות הזרות קיבלו שנתיים.

<יאיר דוד: הלכנו ובדקנו את חוק עובדים זרים וזה עניין משפטי אבל אני חייב לומר אותו.

<יאיר דוד: הם מחויבים, כשהם נותנים איזשהו סוג של שינוי באגרות, להעביר את זה דרך ועדת העבודה.

<יאיר דוד: את כל זה הם לא עשו.

<יאיר דוד: אדוני, ממשלת ישראל מתכנסת בניגוד להצהרת המדינה בפני בג"ץ, מחליטה לתת הנחות מהסוג הזה, לא עוברים דרך הוועדה, זאת אומרת, לא נותנים לנו להביע את דעתנו ולכל מי שרוצה ובסופו של יום אנחנו מוצאים את עצמנו היום לא יכולים להתמודד בכלל.

<יאיר דוד: החברות האלה יבואו, אלה שתחת הרגולציה, חברות העובדים הזרים בארץ שבעצם מספקים היום לקבלנים הרגילים את העובדים הזרים, יצטרכו לתת הצעות מחיר יותר יקרות בעשרה שקלים לשעה ואיפה הזוג הצעיר?

<יאיר דוד: איפה הוא?

משה גפני: תודה רבה.

<אלדד ניצן: יושב ראש המעסיקים שמספקים את העובדים לקבלנים, את אותם עובדים רגילים מתוכם 6,000 עובדים אמורים להגיע.

<אלדד ניצן: אדוני, דיברנו בישיבות הקודמות ואתה הזכרת עכשיו את כל הנושא של האגרות ואת כל המטלות.

<אלדד ניצן: אנחנו מדברים על 24 אלף שקלים, מדברים על 15 אחוזים מס מעסיקים.

<אלדד ניצן: אני רוצה להגיד לאדוני שחברות הבנייה, אותן חברות בנייה ישראליות, הרבה פעמים משלמות גם אקסטרה כסף שלא מגיע לקופת האוצר, שזה כסף שבגלל שהם לא רוצים לשלם את אותן אגרות, הן משלמות כסף בצורה ישירה לעובדים ולא מעבירים את אותו כסף לקופת המדינה.

משה גפני: למה?

<אלדד ניצן: כי זה הרבה כסף.

<אלדד ניצן: אותן אגרות עולות הרבה כסף.

מכלוף מיקי זוהר: הם משלמים ישירות ללקוח.

<אלדד ניצן: ואז אין להן את המיסוי.

<אלדד ניצן: מה האוצר מועיל?

<אלדד ניצן: מצד אחד הוא בא ומטיל את האגרות אבל מצד שני הוא מפסיד את אותו מיסוי.

<אלדד ניצן: אותם 6,000 עובדים שיגיעו וישלמו את כל האגרות המטורפות האלה שאדוני הזכיר ובתוכן גם את אותה אגרת בקשה - - -

משה גפני: אבל תהיה הגנת ינוקא.

משה גפני: הן לא ישלמו.

<אלדד ניצן: ה-6,000 ישלמו.

<אלדד ניצן: הם עושים הפליה אדוני.

<אלדד ניצן: רק החברות הזרות.

<אלדד ניצן: כאילו הקבלים בונים איגלו לאסקימוסים והחברות האלה בונות בתים.

<נתנאל לפידות: רציתי להתייחס לדבריו של חבר הכנסת זוהר.

<נתנאל לפידות: אני מנהל אגף בכיר, תכנון אסטרטגי ומדיניות, משרד השיכון.

<נתנאל לפידות: ביחס לכל התהליך שעשינו, המטרה שלנו היא לקדם את ענף הבנייה בישראל, לדאוג לקבלנים הישראלים ולתעסוקה בישראל וגם למשתכנים שרוכשים דירות בישראל.

מכלוף מיקי זוהר: גם שלנו.

<נתנאל לפידות: בחס למה שאמרת, יש בישראל היום 190 אלף עובדים ישראלים בענף הבנייה, 11 אלף קבלנים רשומים והערכות של עוד קרוב לעשרים אלף שעוסקים בענף הבנייה לא בקבלנות רשימה.

<נתנאל לפידות: אנחנו פועלים הרבה מאוד בנושא הזה עם ההתאחדות.

מכלוף מיקי זוהר: אתה מדבר על יהודים?

<נתנאל לפידות: על כולם.

<נתנאל לפידות: אני לא מפלה בין יהודים לישראלים.

מכלוף מיקי זוהר: תרשה לי לבשר לך ידידי ולתקן טעות קטנה שלך.

מכלוף מיקי זוהר: מתוך 190 אלף, כמה עוסקים בבנייה רוויה?

מכלוף מיקי זוהר: אפילו לא עשרה אחוזים.

מכלוף מיקי זוהר: רובם המוחלט עוסקים בשיפוצים.

מכלוף מיקי זוהר: הנתון שלך לא נכון.

<נתנאל לפידות: אני מדבר על פועלים.

<נתנאל לפידות: לא על קבלנים.

מכלוף מיקי זוהר: אני מסביר לך.

מכלוף מיקי זוהר: עובדי בניין ישראלים עובדים בשיפוצים, הם לא עובדים בבנייה רוויה.

מכלוף מיקי זוהר: אף אחד מהם לא מרים בניינים במדינת ישראל.

מכלוף מיקי זוהר: אין ישראלים שעובדים אלא אם כן הם ערבים ישראלים.

מכלוף מיקי זוהר: אני אומר לך שהענף הזה שאתם רציתם לעודד, בסופו של דבר אמרתם בוא ניתן מס על הזרים כדי לעודד ישראלים להתעסק בתחום, לא עבד.

מכלוף מיקי זוהר: נקודה.

מכלוף מיקי זוהר: אתם לא יכולים לשכנע אותי אחרת.

מכלוף מיקי זוהר: אני בא משם.

<נתנאל לפידות: אני לא מנסה לשכנע.

<נתנאל לפידות: אני מנסה להגיד.

מכלוף מיקי זוהר: בסדר.

מכלוף מיקי זוהר: אתה נותן נתונים ומספרים.

מכלוף מיקי זוהר: אנחנו רגילים שאגף התקציבים מגיע לכאן, זורק מספרים ואומר לנו תודה רבה.

<נתנאל לפידות: אני לא אגף תקציבים.

<נתנאל לפידות: אני משרד השיכון.

מכלוף מיקי זוהר: אתה פקיד כמו כולם שכל הזמן בא ונותן נתונים שאין להם שום השפעה על הציבור.

מכלוף מיקי זוהר: רק נתונים, נתונים, נתונים.

מכלוף מיקי זוהר: אתם מציפים אותנו בנתונים ואנחנו אחר כך צריכים לתת הסבר לציבור למה לא הצלחנו להוריד את מחירי הדיור.

מכלוף מיקי זוהר: כך זה עובד.

<נתנאל לפידות: ברשותך, אדוני היושב ראש, אני רוצה להשלים את הדברים.

<נתנאל לפידות: יש 11 אלף קבלנים רשומים.

<נתנאל לפידות: יש 190 אלף אנשים שעובדים בענף הבנייה.

<נתנאל לפידות: יש עוד מכסה של שישים אלף מתוכם 52 אלף פלסטינים שעובדים בענף הבנייה ויש עוד 9,000 עובדים מתוך המכסה הקיימת.

מכלוף מיקי זוהר: מה המס שמשלמים על עובד פלסטיני?

<נתנאל לפידות: אני לא יודע בעל ה.

<אלדד ניצן: אין מס.

<קריאה: יש בריאות והיטל השוואה.

<אלדד ניצן: היטל ההשוואה הוא בדיוק ביטוח לאומי.

<אלדד ניצן: אין מס.

מכלוף מיקי זוהר: זה חכמי חלם.

מכלוף מיקי זוהר: הם לא מטילים מס על פלסטינים אבל על ישראלים הם כן מטילים מס.

מכלוף מיקי זוהר: אבל הם רוצים לעודד ישראלים לעבוד.

<נתנאל לפידות: מתוך כל הדבר הזה, אנחנו רוצים, כמו שאורי אמר, לעודד את התיעוש ואנחנו רוצים לעודד את התחרות בענף ואנחנו מכניסים בסוף משהו מאוד מוגבל של שש חברות.

מכלוף מיקי זוהר: שש חברות, זה מוגבל.

מכלוף מיקי זוהר: מאוד מוגבל.

משה גפני: מיקי, הבנו.

משה גפני: תאמין לי הבנו.

משה גפני: אם תצעק, זה לא יעזור.

משה גפני: זה שזה חכמי חלם, כבר הבנו.

מכלוף מיקי זוהר: לפני כמה חודשים קיבלתי ועדה בכנסת ומגיעים אלי משרדי ממשלה.

מכלוף מיקי זוהר: כמה שנים אתה עושה את זה?

משה גפני: הרבה שנים.

מכלוף מיקי זוהר: אתה כאן עשרים שנים?

משה גפני: 28 שנים.

מכלוף מיקי זוהר: יושב ראש ועדה.

משה גפני: לא.

מכלוף מיקי זוהר: 15 שנים?

משה גפני: כן.

מכלוף מיקי זוהר: לא הגעת למסקנה שזה סתם מיותר להזמין את משרדי הממשלה?

משה גפני: לא, לא.

משה גפני: ממש לא.

מכלוף מיקי זוהר: אבל הם כל הזמן חוזרים על אותם סלוגנים.

משה גפני: ממש לא.

משה גפני: תאמין לי.

משה גפני: אני לא יודע, בוועדת הכספים ודאי שלא.

משה גפני: מר לפידות, אני מודה לך.

משה גפני: תודה.

<יאיר דוד: הנחת הינוקא מביאה 160 מיליון שקלים.

<יאיר דוד: האם מישהו חושב שלא צריך להציג את זה?

<יאיר דוד: 160 מיליון שקלים הנחה, זה החישוב של השנתיים האלה של הנחת ינוקא.

מכלוף מיקי זוהר: אדוני, לפני שאתה מסכם, יש לי הצעה לסדר.

משה גפני: אני עוד לא מסכם.

משה גפני: בסדר.

משה גפני: אורי, זה לא הולך להמשיך כך.

משה גפני: הדבר הזה צריך להסתיים.

משה גפני: הוא צריך להסתיים בגלל כמה סיבות.

משה גפני: קודם כל, עם כל הכבוד לתכניות ולכל, אתה לא יכול להפלות לרעה את העובדים הישראלים ואת הקבלנים הישראלים.

משה גפני: אתה לא יכול לא לגבות מהפלסטינים, שזה בסדר, ואתה לא יכול לא לגבות במקביל מחברות זרות שאתה הולך להביא אותן לא חשוב בכמה וזה לא רלוונטי.

משה גפני: אתה גובה את מס המעסיקים מהישראלים.

<אורי שיינין: ואת האגרות האלה.

משה גפני: כן.

משה גפני: אני מדבר על האגרות.

מכלוף מיקי זוהר: זה כמה שיותר לקחת.

<אורי שיינין: אני לא רוצה להטעות אותך.

<אורי שיינין: מדובר רק באגרה אחת.

מכלוף מיקי זוהר: גם אגרה אתם גובים וגם מס מעסיקים.

מכלוף מיקי זוהר: זה גם וגם.

מכלוף מיקי זוהר: זה מה שנקרא אחד פלוס אחד.

<אורי שיינין: זו אגרה דו משמעותית.

<אורי שיינין: אלה 12 אלף שקלים.

משה גפני: אותו דבר היה בחקלאות.

משה גפני: אתם צריכים לסיים עם העניין הזה.

משה גפני: העניין הזה לא יימשך כי מה שקורה כאן, קורים שני דברים: האחד, מעלים את מחירי הדירות.

מכלוף מיקי זוהר: כל הזמן.

משה גפני: והשני, יוצרים הפליה כלפי העובדים הישראלים.

משה גפני: הם צריכים לשלם מס מעסיקים.

משה גפני: הם צריכים לשלם אגרות.

מכלוף מיקי זוהר: זה מעוות.

<קריאה: הזרים הרגילים שעובדים אצל הישראלים.

משה גפני: יש הפליה בין החברות שאתם מביאים, יש הפליה בין הפלסטינים.

מכלוף מיקי זוהר: הישראלים, הכוונה היא לחברות הישראליות.

משה גפני: נכון.

<אורי שיינין: המונח הפליה הוא - - -

מכלוף מיקי זוהר: החברות הישראליות משלמות.

משה גפני: יש הפליה או אין הפליה?

<אורי שיינין: לא.

<אורי שיינין: לומר הפליה בין חברות.

משה גפני: לא הפליה.

משה גפני: בסדר.

<אורי שיינין: אני יכול לומר שיש הבחנה בין חברות ביצוע לבין תאגידי כוח אדם.

<אלדד ניצן: הקבלנים משלמים את זה.

<אורי שיינין: זו ההבחנה הרלוונטית.

משה גפני: תגיד לי בדיוק מי משלם את מס המעסיקים.

<אורי שיינין: כולם.

<קריאה: הקבלנים.

משה גפני: מי זה כולם?

<אורי שיינין: כל מי שמעסיק עובד זר באשר הוא.

<יצחק גורביץ: רק החברות הישראליות שמעסיקות עובדים זרים.

<אורי שיינין: לא.

<אורי שיינין: גם חברות הביצוע.

<יצחק גורביץ: אלה החברות שמעסיקות גם את הישראלים.

מכלוף מיקי זוהר: את המס הזה שעשיתם, למה עשיתם אותו?

מכלוף מיקי זוהר: כדי לעודד העסקה של ישראלים.

מכלוף מיקי זוהר: נכון?

מכלוף מיקי זוהר: בפועל בשביל לעודד העסקה של ישראלים אתם נותנים פטור למס על פלסטינים.

מכלוף מיקי זוהר: נכון?

<אורי שיינין: לא.

מכלוף מיקי זוהר: לא הבנתי.

מכלוף מיקי זוהר: אתה מבין מה אתם עושים כאן?

מכלוף מיקי זוהר: אתם עושים כאן דבר והיפוכו.

<אורי שיינין: אתה רוצה לעשות השוואה, להעלות קצת לפלסטינים ולזרים?

משה גפני: לא.

משה גפני: אנחנו לא רוצים.

מכלוף מיקי זוהר: אני רוצה שתפסיקו לגבות את המס הזה.

<אורי שיינין: זה דיון אחר.

משה גפני: אני לא רוצה שום דבר.

משה גפני: אני רוצה שתגיד את העובדות.

<אורי שיינין: אני אסביר.

משה גפני: אל תסביר.

משה גפני: רק תגיד.

<אורי שיינין: אני אגיד את העובדות.

משה גפני: כי כשאתם מסבירים, אני לא מבין.

משה גפני: תגיד את העובדות.

<אורי שיינין: יש דמי היתר.

<אורי שיינין: דמי היתר, זו האגרה היחידה שבה מובחן בין חברות הביצוע לבין תאגידי כוח אדם שמעסיקים עובדים זרים.

משה גפני: כמה זה דמי ההיתר?

<אורי שיינין: 12 אלף שקלים, פחות או יותר.

משה גפני: אני מבקש מכם לא לעזור לי.

משה גפני: מספיק.

משה גפני: כבר הבנתי הכול.

<אורי שיינין: זה הדיון, בוא נתחם אותו.

משה גפני: נתחם.

משה גפני: 12 אלף שקלים.

משה גפני: מי משלם?

משה גפני: תאגידי כוח אדם שמעסיקים עובדים זרים משלמים את דמי ההיתר.

משה גפני: חברות ביצוע ישלמו החל מה-2019 כאשר יילמזלר תשלם החל מ-2018.

משה גפני: מה דעתך שאני לא מדבר על 2019 אלא על 2017?

<אורי שיינין: אני רק מסביר.

משה גפני: לא, אל תסביר.

משה גפני: תגיד.

משה גפני: אלה משלמים דמי היתר ואלה לא משלמים דמי היתר.

<אורי שיינין: לשנה ולשנתיים.

<אורי שיינין: כן.

משה גפני: אני מדבר על 2017.

משה גפני: אני לא מדבר על 2019.

משה גפני: ב-2019 יכול להיות שתהיה ממשלה אחרת יותר נורמלית.

משה גפני: יכול להיות.

משה גפני: המצב כרגע הוא שאלה משלמים דמי היתר בסך 12 אלף שקלים ואלה לא משלמים דמי היתר.

<אורי שיינין: כן, אבל כבוד היושב ראש, כדי שחס וחלילה לא תצא שגגה.

משה גפני: ודאי שלא.

משה גפני: תגיד רק את העובדות.

משה גפני: אל תסביר.

<אורי שיינין: אתה מכיר כמוני מה שנקרא הבסיס וחד פעמי.

<אורי שיינין: צריך להבהיר את זה.

<אורי שיינין: כשאתה אומר שעכשיו הם לא משלמים, זה נשמע כאילו הם לא משלמים.

<אורי שיינין: הם לא משלמים באופן מאוד - - -

משה גפני: בסדר.

משה גפני: משלמים דמי היתר ואלה לא משלמים דמי היתר ב-2017.

<אורי שיינין: נכון.

משה גפני: חד פעמי או לא חד פעמי, לא חשוב, ב-2017 זה המצב.

משה גפני: מי עוד לא משלם דמי היתר?

<אורי שיינין: זהו.

<אורי שיינין: הם היחידים שלא משלמים.

<אורי שיינין: ממי שחל עליהם , היחידים שלא משלמים.

משה גפני: והחברות שמביאים אותן עכשיו?

משה גפני: החברות הזרות.

<אורי שיינין: תאגידי כוח אדם משלמים.

<אורי שיינין: חברות הביצוע לא משלמות.

משה גפני: מה זה חברות הביצוע?

<נתנאל לפידות: אדוני היושב ראש - - -

משה גפני: לא.

משה גפני: תעשו לי טובה.

משה גפני: גם משרד השיכון נכשל בשמירה.

<אורי שיינין: יש שני מהלכים.

<אורי שיינין: מהלך אחד הוא המהלך שקיים בישראל כבר כמה שנים, אלדד, עשרים שנים?

<אלדד ניצן: משנת 2005.

משה גפני: דמי היתר.

<אורי שיינין: דמי היתר.

משה גפני: 12 אלף שקלים.

<אורי שיינין: מעסיקים של תאגידי כוח אדם, הם מעסיקים את העובדים הזרים.

<אורי שיינין: הקבלנים מוכרים את השירותים.

<אורי שיינין: עכשיו הביאו חברות וכל חברה - - -

משה גפני: הבנתי.

משה גפני: עכשיו אני שואל אותך, משרד השיכון.

משה גפני: למה מיועדים דמי ההיתר האלה?

משה גפני: לאיזה צורך?

<נתנאל לפידות: מדיניות המיסוי לא נקבעת על ידינו.

משה גפני: דמי ההיתר האלה, התפקיד שלכם בממשלה הוא לדאוג לכך שיהיו דירות ושהן יהיו זולות.

משה גפני: זה התפקיד שלכם.

משה גפני: ברגע שאתה גובה דמי היתר, תקרא לזה איך שאתה רוצה, אתה מעלה את מחירי הדירות.

מכלוף מיקי זוהר: זה מס.

משה גפני: אתם שותקים על זה.

<אורי שיינין: לצד דמי ההיתר יש עוד אגרות ויש עוד היטלים וזה לא המס היחיד לגבי הדירה.

משה גפני: חבר הכנסת מיקי זוהר העלה את העניין הזה.

משה גפני: תשובה על זה.

<נתנאל לפידות: אבל נסתכל - - -

משה גפני: לא רוצה להסתכל.

משה גפני: אני רוצה להסתכל רק על זה.

משה גפני: אם אני אסתכל עכשיו על הכול, יש עוד דברים.

משה גפני: יש מס על דירה שלישית ויש כל מיני מסים.

משה גפני: אני מדבר על דמי ההיתר.

משה גפני: למה צריך את דמי ההיתר?

משה גפני: למה?

<נתנאל לפידות: דמי ההיתר נועדו, כמו שמלכתחילה נקבע, לעודד תעסוקה ישראלית בענף הבנייה.

<נתנאל לפידות: לשים איזשהו רף.

משה גפני: יפה.

משה גפני: אני בעד.

משה גפני: כמה שנים עברו מאז דמי ההיתר האלה שבאו כדי לעודד עובדים?

<יצחק גורביץ: 12 שנים.

<נתנאל לפידות: אני לא יודע, אבל אני מסתמך על דברי חבריי.

<נתנאל לפידות: 12 שנים.

משה גפני: זה בערך.

משה גפני: עשרים שנים?

משה גפני: 12 שנים?

משה גפני: שמונה שנים?

משה גפני: וזה עודד ישראלים לעבוד?

<נתנאל לפידות: כן.

מכלוף מיקי זוהר: על מה אתה מדבר?

משה גפני: מיקי, אתה רוצה לומר משהו?

משה גפני: אני רוצה לסכם.

מכלוף מיקי זוהר: אדוני, אני מתנצל לפסול את דבריך.

מכלוף מיקי זוהר: דמי ההיתר ומס מעסיקים בענף הבנייה ואגרות כדי לעודד ישראלים לא עודדו ישראלים לבוא לעבוד.

משה גפני: אני מציע לא לדבר על דמי ההיתר ומס מעסיקים ואגרות.

משה גפני: לא נקבל כלום.

משה גפני: אנחנו מדברים רק על הנושא הזה.

משה גפני: זה מה שעשיתי בחקלאות וזה הצליח.

משה גפני: משרד האוצר הסכים וזה ירד.

משה גפני: בוא נדבר על דבר אחד.

משה גפני: אם נדבר על כל השלושה, יש עוד הרבה מסים.

מכלוף מיקי זוהר: המטרה לא הושגה.

מכלוף מיקי זוהר: ישראלים לא מפנים את עצמם לענף הבנייה.

מכלוף מיקי זוהר: הם הולכים לענפים אחרים ולכן המטרה לא הושגה.

מכלוף מיקי זוהר: הדבר היחידי שכן הושג זאת רגולציה ועודף גביית מסים שברוך השם אנחנו תכף נחשוב ובדיון הבא תראו מה אני אומר לגבי נושא גביית המסים.

מכלוף מיקי זוהר: זאת ההצעה לסדר שלי אבל אני אדחה אותה לדיון הבא ואומר אותה בתחילת הדיון הבא עם הנגידה.

מכלוף מיקי זוהר: אני רק אומר שהמטרה לא הושגה אלא דבר אחד הושג: עלויות הדירות עולות כל הזמן, מחירי הדיור עולים כל הזמן והם עולים בגלל שלקבלנים מן הסתם יש עודף הוצאות.

מכלוף מיקי זוהר: כמובן שאנחנו דואגים כמדינה להיות מאוד מאוד חכמים ולגבות גם מחירים גבוהים על האדמות ועל המגרשים, מה לעשות, זאת בדיוק המציאות בשטח.

מכלוף מיקי זוהר: אתה רואה את המחירים במכרזים שמינהל מקרקעי ישראל מוציא ואתה מבין למה מחירי הדיור גבוהים, כי הרי יש חישוב מאוד פשוט כמה עולה לקבלן לבנות, כמה אחוזי הרווח שלו.

מכלוף מיקי זוהר: אנחנו עושים המון טעויות בדרך ומחירי הדירות ממשיכים לעלות.

מכלוף מיקי זוהר: יכול להיות שזה גם יפגע בשר כחלון, יכול להיות שבבחירות הבאות יהיה לו קשה להיבחר בגלל שהפקידות המדהימה שלו עושה עבודה באמת נפלאה למענו ואנחנו מודים לכם וגם השר כחלון מודה לכם.

משה גפני: תודה רבה.

משה גפני: הבקשה של חבר הכנסת מיקי זוהר בנושא של השוואת תשלום האגרות כפי שהוא העלה כאן בהצעה לסדר.

משה גפני: אני רוצה לסכם את הדיון הזה.

משה גפני: זה דיון שאנחנו נצטרך להמשיך אותו במהלך חקיקה שמשרד האוצר ומשרד השיכון יביאו בנושאים שונים כמו שהבאתי אתמול למליאת הכנסת את הבקשה של חוק המכר למנוע את תשלום המע"מ כדי להוזיל את מחירי הדירות וזה יבוא לידי ביטוי.

משה גפני: אנחנו הגענו לקו פרשת המים.

משה גפני: אורי, קח אותי ברצינות מפעם לפעם.

משה גפני: לפעמים אני עושה לכם בעיות.

משה גפני: אני מתכוון לקחת את העניין הזה ברצינות.

משה גפני: אין שום הגיון בדמי ההיתר האלה.

משה גפני: ההיגיון של הבאת עובדים ישראלים לא צלח לחלוטין לא צלח.

משה גפני: אין לעניין הזה שום ערך.

משה גפני: יש לזה שני ערכים: האחד הוא שאתם פשוט עובדים על השר.

משה גפני: אתם באגף התקציבים פשוט עובדים עליו.

משה גפני: הוא רוצה להוריד את מחירי הדירות ואתם באים אליו, ואני אספר איך זה קורה.

משה גפני: אתם באים אליו בשקט ואומרים לו: תשמע, אם אתה תגבה את דמי ההיתר האלה, גם יהיה יותר כסף, גם תוכל לתת יותר כסף למחיר למשתכן, גם יהיה יותר כסף בקופת האוצר ונוכל יותר כספים להשקיע בהוזלת מחירי הדירות.

משה גפני: הוא קונה את זה.

משה גפני: אתם עושים לו נזק עצום.

מכלוף מיקי זוהר: נכון.

משה גפני: מכיוון שעם כל הכבוד למחיר למשתכן ועם כל הכבוד לכל התכניות, מס שבח, היטל השבחה וכל המסים, מס על דירה שלישית וכולי, כל הדברים האלה בסופו של דבר יש לזה רק היבט אחד.

משה גפני: אגף התקציבים לא צריך להשקיע כסף.

משה גפני: הוא מקבל כסף, והרבה.

משה גפני: אתם מקבלים הרבה כסף מדמי ההיתר האלה.

משה גפני: הוא מעלה את מחירי הדירות.

משה גפני: אין חכמות.

משה גפני: אני מבקש שתבואו אלי עד סוף הפגרה עם תשובה האם אתם מבטלים את דמי ההיתר.

משה גפני: אם אתם לא מבטלים את דמי ההיתר, אנחנו נגיש או הצעת חוק או שאנחנו נעשה כאן איזו פעולה.

משה גפני: אין הגיון בזה.

משה גפני: מדיניות השר היא להוזיל את המחירים.

משה גפני: דמי ההיתר מעלים מחירים בסדרי גודל שהם לא דרמטיים אבל הם מעלים את המחיר שמצטרף לעוד הרבה העלאות מחירים שקיימים בשוק.

מכלוף מיקי זוהר: אדוני, הערה קטנה.

מכלוף מיקי זוהר: אנחנו מדברים על 12 אלף שקלים בשנה.

מכלוף מיקי זוהר: זה אלף שקלים לחודש.

מכלוף מיקי זוהר: זה מהווה בסביבות משהו כמו 15 אחוזים מהשכר של אותו עובד בערך החודשי.

<נתנאל לפידות: שבעה אחוזים.

מכלוף מיקי זוהר: למה?

<נתנאל לפידות: לפי הנתונים שלהם.

מכלוף מיקי זוהר: אני יודע שהיום עובד בתחום הבניין מרוויח 5,000-6,000 שקלים בחודש.

מכלוף מיקי זוהר: 7,000 שקלים.

מכלוף מיקי זוהר: אנחנו מדברים על 15 אחוזים.

מכלוף מיקי זוהר: רוב ההוצאות של הבנייה הן עלות העובדים.

מכלוף מיקי זוהר: העובדים בדרך כלל שבונים את הבניין.

<קריאה: ארבעים אחוזים.

<יצחק גורביץ: 36 אחוזים.

מכלוף מיקי זוהר: 36 אחוזים מעלות הבנייה.

מכלוף מיקי זוהר: רק להסביר לך שזה 15 אחוזים חסכון מ-36 אחוזים הוצאה.

מכלוף מיקי זוהר: זה הרבה מאוד כסף.

מכלוף מיקי זוהר: זה יכול להביא הורדה של חמישה אחוזים במחיר הדירה.

משה גפני: אתה בחור אינטליגנטי.

משה גפני: אני לא יודע לחשב אחוזים.

מכלוף מיקי זוהר: אני למדתי ליבה ואני אומר לך.

משה גפני: כל הכבוד לך.

משה גפני: אני לא יודע לחשב אחוזים ואני לא יודע לחשב כמה אחוז מזה, אבל אני יודע דבר אחד.

מכלוף מיקי זוהר: שלא יורדים המחירים.

משה גפני: שלוקחים 12 אלף שקלים מהקבלן שהוא מגלגל את זה על הדייר.

מכלוף מיקי זוהר: חד משמעית נכון.

משה גפני: זה הכול.

משה גפני: אז מה צריך לעשות בעניין הזה חכמה גדולה?

משה גפני: אורי, במהלך הפגרה אני רוצה תשובה.

משה גפני: אם אתם מבטלים את דמי ההיתר כדי להוזיל מחירים, הנה מה טוב.

משה גפני: אני מבקש שתעשו את זה.

משה גפני: אין שום סיבה שלא תעשו את זה.

משה גפני: אני גם אדבר עם השר.

משה גפני: אם אתם לא עושים את זה, או שנעשה חקיקה בעניין או שאנחנו נמצא כאן דרכים לאלץ אתכם לעשות את זה.

משה גפני: אין שום סיבה לא לעשות את זה.

משה גפני: לא נכנסתי להפליות ולא נכנסתי לשינויים במדיניות, מי קבע אותה וכולי.

משה גפני: אבל את ה-12 אלף שקלים לבטל כמו שביטלתם בחקלאות.

משה גפני: תודה רבה.